དགུང་ལོ་བཅུ་དགུ་བཞེས་པའི་ཤིང་སྤྲེལ་ཕྱི་ལོ༡༩༤༤ལོར་གྱེར་མཚོའི་དོ་རུ་ཡོངས་འཛིན་ཚུལ་ཁྲིམས་རྒྱལ་མཚན་བཞུགས་པའི་མདུན་དུ་ཕེབས་ནས་ལོ་ངོ་ལྔ་ཙམ་གྱི་རིང་ལ་དཀར་རྩིས་གཟའ་ལྔ་དང་།ཞག་གསུམ།འདས་ལོ་སྤོ་ཚུལ་བཅས་ཚང་མ་དང་།དག་སྙན་ངགདབྱངས་ཅན་སྒྲ་མདོ།སྡེར་སྦྱོར།དཀྱིལ་འཁོར་ཐིག་རྩ།ནམ་མཁའ་འདྲེན་སྟངས་མདོ་རྒྱུད་ནོ་བེ་ཀསྐད་ཀྱི་བྱེ་བྲག་བཅས་ལ་སྦྱངས་པ་དང་།མཛོད་འགྲེལ་དང་།ས་ལམ་འགྲེལ།གསང་དོན་རྣམ་འབྱེད་སོགས་ཀྱི་ཁྲིད་དང་།ཡི་དམ་དུ་མའི་དབང་བཅས་གསན་པ་དང་།གཞུང་རྣམས་ཀྱི་རྩ་བ་ཐུགས་ལ་བཟུང་།གཞན་ཡང་སྔོན་འགྲོ་བསག་སྦྱོང་དང་།དངོས་གཞིའི་ངོ་སྤྲོད་བཅས་ཞུས་ཏེ་བླ་མེད་རྫོགས་པ་ཆེན་པོའི་འོད་གསལ་གྱི་ཉམས་ལེན་ལ་བརྩོན་པར་མཛད།